ರೇಡ್ ಪಾಲಿಟಿಕ್ಸ್ ಆರೋಪಕ್ಕೆ ಕೌಂಟರ್‌ – ಬಿಜೆಪಿಗೆ ಶಾಕ್‌ ನೀಡಲು ಕಾಂಗ್ರೆಸ್‌ ತಯಾರಿ

ಬೆಂಗಳೂರು: ರೇಡ್ ಪಾಲಿಟಿಕ್ಸ್ (Raid Politics) ಆರೋಪ ಪ್ರತ್ಯಾರೋಪದ ನಡುವೆ ಕೌಂಟರ್ ಅಸ್ತ್ರ ಜೋರಾಗಿದೆ. ಮೆಡಿಕಲ್ ಹಗರಣ (Medical Corruption), ಬಿಟ್ ಕಾಯಿನ್ ಹಗರಣದ (Bit Coin Corruption) ತನಿಖೆಯ ಶಾಕ್ ನೀಡಲು ಸಿದ್ದತೆ ಮಾಡಿಕೊಳ್ಳಲಾಗುತ್ತಿದೆ ಎಂಬ ಮಾಹಿತಿ ಈಗ ಲಭ್ಯವಾಗಿದೆ.

ರೇಡ್ ಪಾಲಿಟಿಕ್ಸ್ ಜಾಸ್ತಿಯಾದ್ರೆ ಟಕ್ಕರ್ ನೀಡಲು ಕಾಂಗ್ರೆಸ್‌ (Congress) ಪಾಳಯ ಸಿದ್ದತೆ ಮಾಡಿಕೊಂಡಿದೆ. ರಾಜ್ಯದಲ್ಲಿ ಐಟಿ ರೇಡ್ (Income Tax Raid) ದಿನ ಕಳೆದಂತೆ ಜೋರಾಗುತ್ತಿದ್ದು, ಅಕ್ರಮವಾಗಿ ಸಿಕ್ಕ ಹಣದ ಮೂಲ ಕಾಂಗ್ರೆಸ್ ಎಂಬ ಆರೋಪವನ್ನು ಬಿಜೆಪಿ (BJP) ನಾಯಕರು ಮಾಡುತ್ತಿದ್ದಾರೆ.   ಇದನ್ನೂ ಓದಿ: ಚಂದ್ರಯಾನ-3ರ ಬಳಿಕ ಇಸ್ರೋ ತಂತ್ರಜ್ಞಾನ ಬಯಸಿದ ನಾಸಾ: ಸೋಮನಾಥ್

ಯಾವುದೇ ದಾಖಲೆ ಇಲ್ಲದೆ ಮಾಡುತ್ತಿರುವ ಆರೋಪ ರಾಜಕೀಯ ಎನ್ನುವುದು ಕೈ ಪಾಳಯದ ವಾದ. ಆದರೆ ಐಟಿ ರೇಡ್ ಮಾತ್ರ ರಾಜಕೀಯ ಕಾರಣಕ್ಕಾಗಿಯೇ ಆಗುತ್ತಿವೆ ಎಂದು ಕಾಂಗ್ರೆಸ್ ಅನುಮಾನ ವ್ಯಕ್ತಪಡಿಸಿದೆ.

ಈ ಆರೋಪಕ್ಕೆ ಪ್ರತಿಯಾಗಿ ರಾಜ್ಯ ಮಟ್ಟದ ತನಿಖೆಗಳ ಚುರುಕುಗೊಳಿಸಿ ಬಿಸಿ ಮುಟ್ಟಿಸಲು ಕಾಂಗ್ರೆಸ್‌ ಮುಂದಾಗಿದೆ. ಮೆಡಿಕಲ್ ಹಗರಣ ಅಥವಾ ಬಿಟ್ ಕಾಯಿನ್‌ನಂತ ಹಗರಣಗಳ ತನಿಖೆ ಚುರುಕಾದರೆ ಸಹಜವಾಗಿಯೇ ಬಿಜೆಪಿಗೆ ಕೌಂಟರ್ ಮಾಡಬಹುದು. ಇಂತಹದೊಂದು ಲೆಕ್ಕಾಚಾರದಲ್ಲಿ ರಾಜ್ಯ ಕಾಂಗ್ರೆಸ್ ನಾಯಕರಿದ್ದು, ಐಟಿ ದಾಳಿ ಕೌಂಟರ್‌ಗೆ ಸ್ಥಳೀಯ ತನಿಖೆಗಳನ್ನ ಚುರುಕುಗೊಳಿಸುವ ಸಲಹೆ ನೀಡುತ್ತಿದ್ದಾರೆ ಎಂಬ ಮಾಹಿತಿ ಪಬ್ಲಿಕ್‌ ಟಿವಿಗೆ ಸಿಕ್ಕಿದೆ.